ग्वालियर जंक्शन रेलवे स्टेशन
ग्वालियर रेलवे स्टेशन (प्रस्थापित वीर महादजी सिंधिया ग्वालियर जंक्शन) (स्टेशन कोड: GWL), मध्य प्रदेश राज्य में ग्वालियर नगर का एक महत्वपूर्ण रेलवे स्टेशन है। यह उत्तर मध्य रेलवे द्वारा संचालित है, और झाँसी प्रभाग के अन्तर्गत आता है। ग्वालियर भारतीय रेलवे के उत्तर मध्य रेलवे के प्रमुख वाणिज्यिक रेलवे स्टेशनों में से एक है, जिसका जोनल मुख्यालय इलाहाबाद में स्थित है। स्टेशन ने 1987, 1988, 1989 और 1992 में स्वच्छ बुनियादी ढांचे के लिए भारतीय रेलवे से पुरस्कार भी जीते हैं। एक्सप्रेस गाड़ियाँ जैसे कि गतिमान एक्सप्रेस, भारत में सबसे तेज़, भोपाल एक्सप्रेस, ताज एक्सप्रेस, राजधानी एक्सप्रेस, गरीब रथ एक्सप्रेस, भोपाल शताब्दी, ह. निजामुद्दीन जबलपुर एमपी संपर्क क्रांति एक्सप्रेस और लगभग १६५ ट्रेनें (अप और डाउन ट्रैक दोनों पर) ग्वालियर में रुकती हैं और १२ ट्रेनें ग्वालियर से निकलती हैं।